تیسرا ٹی 20: انگلینڈ نے فتح نیوزی لینڈ کی جھولی میں ڈال دی
انگلینڈ کے پانچ کھلاڑی اسکور بورڈ میں محض 10 رنز کا اضافہ کر کے پویلین واپس لوٹ گئے۔ نیوزی لینڈ نے 14 رنز سے فتح اپنے نام کر لی۔ 
ویب ڈیسک — نیلسن میں کھیلے گئے میچ میں نیوزی لینڈ نے انگلینڈ کو جیت کے لیے مقررہ 20 اوورز میں 180 رنز کا ہدف دیا۔ انگلینڈ کو جیت کے لیے 5.2 اوورز میں 42 رنز درکار تھے اور اس کی آٹھ وکٹیں باقی تھیں۔ لیکن انگلینڈ کی پانچ وکٹیں اسکور بورڈ میں محض 10 رنز کے اضافے کے عوض گر گئیں۔ انگلینڈ کو 31 گیندوں پر 42 رنز کی ضرورت تھی جب سینٹنر نے میچ کا پانسہ پلٹ دیا۔ انہوں نے مورگن کو کولن منرو کے ہاتھوں اپنے اسپیل کی آخری گیند پر کیچ کرا دیا۔ اس سے قبل ڈیوڈ ملان نے 55 اورجیمز ونس نے 49 رنز کے ساتھ اننگز کو مضبوط بنانے میں اہم کردار ادا کیا۔ لیکن جیسے ہی مورگن آؤٹ ہوئے میچ نے ڈرامائی صورتِ حال اختیار کر لی۔ سام بلنگز ایک کے اسکور پر رن آؤٹ ہو گئے۔ لاکی فرگوسن نے لیوس گریگوری کو بولڈ کردیا۔ کورین دورنز پر کیچ ہوئے۔ ٹام کورن اور ثاقب محمود ناٹ آؤٹ رہے۔ فرگسن اور ٹکنر نے 25، 25 رن دے کر دو، دو کھلاڑیوں کو آؤٹ کیا۔ سینٹنر اور ایش سودھی نے ایک، ایک وکٹ حاصل کی۔